Ամերիկայի Հայ դատի հանձնախմբի մամուլի քարտուղարը ներկայացրեց թեկնածուների՝ հայկական հարցերով հետաքրքրվածության աստիճանը: «Դեմոկրատական կուսակցության դեպքում, այն ժամանակվա պետքարտուղար Քլինթոնը հայ-ամերիկյան հարցերի առնչությամբ դրսևորել է խառը պահվածք՝ մասնավորապես Հայոց ցեղասպանության վերաբերյալ իր դիրքորոշմամբ: Որպես սենատոր` նա եղել է Հայոց ցեղասպանությանն առնչվող օրենսդրության համահովանավոր և խոստացել իր աջակցությունը շարունակել նաև 2008-ին, երբ նախագահական քարոզարշավի շրջանակներում նա հանդես եկավ հայտարարությամբ՝ խոստանալով աջակցություն համայնքին հոգացության ներքո գտնվող հարցերի լայն շրջանակի»,- հիշեցրեց Էլիզաբեթ Չուլջյանը: